**Michael Andrew Martin O’Neill** (s. 5. heinäkuuta 1969 Portadown) on pohjoisirlantilainen jalkapallovalmentaja, joka on toiminut joulukuusta 2022 lähtien Pohjois-Irlannin jalkapallomaajoukkueen päävalmentajana.

Ura pelaajana
-------------

Pelaajana O’Neill oli hyökkäävä keskikenttäpelaaja. Hänen ammattilaisuransa kesti vuodesta 1984 vuoteen 2004. Uransa O’Neill aloitti Coleraine FC:ssä. Pääsarjatasolla hän pelasi kotimaansa lisäksi myös Skotlannissa ja Englannissa. Englannin 1. divisioonassa O’Neill edusti Newcastle Unitedia vuosina 1987–1989 ja Coventry Cityä vuosina 1996–1998. Englannissa hän pelasi myös 2. ja 3. divisioonassa. O’Neill lopetti uransa vuonna 2004 skotlantilaisessa Ayr Unitedissa.

O’Neill pelasi yhden ottelun Pohjois-Irlannin alle 21-vuotiaiden maajoukkueessa. Pohjois-Irlannin jalkapallomaajoukkueessa hän pelasi vuosina 1988–1996 31 ottelua tehden neljä maalia.

Ura valmentajana
----------------

O’Neill aloitti päävalmentajauransa vuonna 2006 skotlantilaisen Brechin Cityn päävalmentajana. Hän toimi seuran valmentajana yli kaksi vuotta. Joulukuussa 2008 O’Neill siirtyi Irlannin liigan Shamrock Roversiin. Hän toimi seuran päävalmentajana kolmen vuoden ajan saavuttaen kaksi Irlannin mestaruutta sekä vieden seuran ensimmäisenä irlantilaisjoukkueena Eurooppa-liigaan kaudeksi 2011–2012.

Joulukuussa 2011 O’Neill siirtyi Pohjois-Irlannin jalkapallomaajoukkueen päävalmentajaksi. Lokakuussa 2015 Pohjois-Irlanti varmisti paikkansa ensimmäistä kertaa historiassaan EM-kilpailuihin voittaen Kreikan. Lopputurnauksessa hän luotsasi Pohjois-Irlannin jatkoon lohkovaiheesta, mutta tie katkesi kuitenkin ensimmäisellä pudotuspelikierroksella tappioon Walesille.

Marraskuussa 2019 O’Neillistä tuli Stoke Cityn päävalmentaja. Hänen oli tarkoitus jatkaa myös Pohjois-Irlannin maajoukkuevalmentajana kesän 2020 EM-lopputurnuakseen saakka. Koronapandemia siirsi kuitenkin turnausta ja hän jätti tehtävänsä maajoukkuevalmentajana jo huhtikuussa 2020. Stokessa O’Neillin tavoitteena oli pelastaa seura putoamiselta Englannin Mestaruussarjasta. Koronan varjostama kausi päättyi joukkueen osalta hyvin ja loppukauden hyvät tulokset nostivat seuran putoamisviivan yläpuolelle sijalle 15.

O’Neillin täysi kausi 2020/21 Stoken peräsimessä oli kaksijakoinen. Hyvän syyskauden jälkeen joukkue kärsi loukkaantumisista ja putosi nousukamppailusta keskikastiin. Kausi 2021/22 oli pitkälti saman kaltainen. Vielä syksyllä joukkue taisteli noususta takaisin Englannin Valioliigaan, mutta heikko kevätkausi pudotti joukkueen sarjassa sijalle 14. O’Neill sai lopulta potkut Stokesta elokuussa 2022 heikosti alkaneen kauden vuoksi.

Joulukuussa 2022 O’Neill palasi Pohjois-Irlannin maajoukkuevalmentajaksi 5,5-vuotisella sopimuksella.

Saavutukset
-----------

### Pelaajana

**Seurajoukkuetasolla**

* Pohjois-Irlannin Valioliiga: 2002–2003
* Pohjois-Irlannin liigacup: 2002–2003
* Football League Trophy: 1999

### Valmentajana

**Seurajoukkuetasolla**

* League of Ireland Premier Division: 2010, 2011

**Maajoukkuetasolla**

* EM-neljännesvälierät: 2016

Lähteet
-------

1. 1 2  Michael O'Neill *Transfermarkt*. Viitattu 17.9.2022. (englanniksi)
2. 1 2  Michael O’Neill National Football Teams -sivustolla (englanniksi)
3. ↑  Michael O'Neill confirmed as new N Ireland manager *BBC Football*. Viitattu 28.12.2022. (englanniksi)
4. ↑  European Championship Qualifying *BBC Football*.  8.10.2015. Viitattu 28.12.2022. (englanniksi)
5. ↑  Gareth McAuley’s own goal takes Wales past Northern Ireland at Euro 2016 *The Guardian*.  25.6.2016. Viitattu 28.12.2022. (englanniksi)
6. ↑  Michael O'Neill: Stoke City appoint Northern Ireland boss as new manager *BBC Football*.  8.11.2019. Viitattu 1.1.2023. (englanniksi)
7. ↑  Michael O'Neill: Stoke City boss leaves role as Northern Ireland manager *BBC Football*.  22.4.2020. Viitattu 1.1.2023. (englanniksi)
8. ↑  Nottingham Forest's season imploded against Stoke City with a dramatic defeat that cost them a place in the Championship play-offs *BBC Football*.  22.7.2020. Viitattu 1.1.2023. (englanniksi)
9. ↑  Michael O'Neill: Stoke City boss says it's a testing time for under-pressure Potters *BBC Football*.  7.3.2022. Viitattu 1.1.2023. (englanniksi)
10. ↑  Michael O'Neill: Stoke City sack manager after poor start to the season *BBC Football*.  25.8.2022. Viitattu 1.1.2023. (englanniksi)
11. ↑  Michael O'Neill: Former manager returns as Northern Ireland boss *BBC Football*.  7.12.2022. Viitattu 1.1.2023. (englanniksi)

  


|  |  |  |
| --- | --- | --- |
| Edeltäjä:**Nigel WorthingtonIan Baraclough** | **Pohjois-Irlannin maajoukkueen päävalmentaja**12/2011–4/202012/2022– | Seuraaja:**Ian Baraclough–** |

|  |  |  |
| --- | --- | --- |
| Edeltäjä:**Nathan Jones** | **Stoke Cityn päävalmentaja**11/2019–8/2022 | Seuraaja:**Alex Neil** |